./data/phi1348/abo020/phi1348.abo020.perseus-lat2.xml
C. Suetonius Tranquillus
ibi per occasionem ac     licentiam omni rapinarum genere grassati, cum timerent ne sibi reuersis reddenda ratio ac     subeunda poena esset, consilium inierunt eligendi creandique imperatoris; neque enim     deteriores esse aut Hispaniensi exercitu qui Galbam, aut praetoriano qui Othonem, aut     Germaniciano qui Vitellium fecissent   propositis itaque     nominibus legatorum consularium, quot ubique tunc erant, cum ceteros alium alia de causa     improbarent et quidam e legione tertia, quae sub exitu Neronis translata ex Syria in     Moesiam fuerat, Vespasianum laudibus ferrent, assensere cuncti nomenque eius uexillis     omnibus sine mora inscripserunt  et tunc quidem compressa res est reuocatis ad officium     numeris parumper  ceterum diuulgato facto Tiberius Alexander praefectus Aegypti primus in     uerba Vespasiani legiones adegit Kal  Iul , qui principatus dies in posterum obseruatus     est; Iudaicus deinde exercitus V  Idus Iul  apud ipsum iurauit